નવસારી લુન્સીકૂઇ વિસ્તારમાં પંચવટી એપાર્ટમેન્ટમાં એક ક્લીનિક ચલાવવા મુદ્દે સ્થાનિક રહીશો અને ડૉક્ટર સામસામે આવી ગયા હતા. મુદ્દો કલેકટરમાં જતા પાલિકામાં આકારણી દફતરે તે કોમર્શિયલ આકારણી થઇ હતી. ઉપરાંત રહેઠાણના મકાનમાં ક્લિનિક ચાલતુ હોવાથી બાયો મેડિકલ વેસ્ટ ઉત્પન્ન થતો હોય તેમજ પાર્કિંગનો પ્રશ્ન ઉપસ્થિત થતા કોમર્શિયલ આકારણી રદ કરી રહેઠાણની આકારણી કરવા અને તે મુજબ મિલકતનો ઉપયોગ થાય તે માટે કલેકટર સમક્ષ દાદ માગી હતી. જેથી કલેકટરે મિલકતનો રહેણાંકના બદલે ક્લિનિક તરીકે વપરાશ થતો હોય રહેણાંક હેતુ માટે અમલ કરાવવા પાલિકાને સૂચના આપતો હુકમ કર્યો હતો.